സി.പി.െഎ സംസ്ഥാന നേതൃത്വത്തിെന്റ ഡല്ഹി പടയൊരുക്കം പരാജയപ്പെട്ടു തിരുവനന്തപുരം: സംസ്ഥാന പൊലീസിനെ വിമര്ശിച്ച സി.പി.െഎ നേതാവ് ആനി രാജക്കെതിരെ സംസ്ഥാന നേതൃത്വം നടത്തിയ പടയൊരുക്കം പരാജയപ്പെട്ടു. നാഷനല് ഫെഡറേഷന് ഒാഫ് വുമണ് ദേശീയ ജനറല് സെക്രട്ടറി കൂടിയായ ആനി രാജയുടെ നിലപാട് ഉയര്ത്തിപ്പിടിച്ച സി.പി.െഎ സെന്ട്രല് സെക്രേട്ടറിയറ്റ് സംസ്ഥാന ഘടകത്തെ പൂര്ണമായും തള്ളി. തുടര്ന്ന്, ദേശീയ നിര്വാഹക സമിതിയില് വിഷയമുന്നയിക്കാന് സംസ്ഥാന സെക്രട്ടറി ശ്രമിച്ചെങ്കിലും അതിനും ദേശീയ നേതൃത്വം അവസരം നല്കിയില്ല. പിന്നാലെ, മാധ്യമങ്ങള്ക്കുമുന്നില് പൊലീസിന് വീഴ്ചയുണ്ടായാല് വിമര്ശനമുണ്ടാകുമെന്ന് പരസ്യമായി ജനറല് സെക്രട്ടറി ഡി. രാജ പ്രസ്താവിച്ചത് സംസ്ഥാന നേതൃത്വത്തിനെ തള്ളുന്നതിന് തുല്യമായി.സ്ത്രീകള്ക്കെതിരായ അതിക്രമങ്ങളില് പൊലീസിെന്റ വീഴ്ച വിമര്ശിച്ച്, പൊലീസില് ആര്.എസ്.എസ് ഗാങ് ഉണ്ടോയെന്ന സംശയം ആനി രാജ ഉയര്ത്തിയതാണ് സംസ്ഥാന നേതൃത്വത്തെ ചൊടിപ്പിച്ചത്. ഇത്തരം പ്രസ്താവനയില്നിന്ന് വിട്ടുനില്ക്കണമെന്ന് ആവശ്യപ്പെട്ട് ജനറല് സെക്രട്ടറിക്ക് സംസ്ഥാന നേതൃത്വം കത്ത് നല്കി. ഇത് സെന്ട്രല് സെക്രേട്ടറിയറ്റില് ഡി. രാജ വെച്ചതോടെ വിഷയം ചര്ച്ച ചെയ്തു. പശ്ചിമ ബംഗാളിലെ ഒടുവിലത്തെ ഇടതുഭരണത്തില് സിംഗൂര്, നന്ദിഗ്രാമിലെ സ്ത്രീകള്ക്കെതിരായ അതിക്രമങ്ങള് ഏറ്റെടുത്ത നാഷനല് െഫഡറേഷന് ഒാഫ് വുമണിനെതിരെ സി.പി.എം പി.ബി നല്കിയ പരാതിയാണ് ഇത്തരം വിഷയങ്ങളില് സി.പി.െഎയില് ആശയ വ്യക്തതയുണ്ടാക്കിയത്. അന്ന് സി.പി.എം പരാതി ചര്ച്ച ചെയ്ത അന്നത്തെ ജനറല് സെക്രട്ടറി എ.ബി. ബര്ദെന്റ നേതൃത്വത്തിലുള്ള സെന്ട്രല് സെക്രേട്ടറിയറ്റ് ഏത് സര്ക്കാറായാലും അതിക്രമങ്ങളില് പ്രതികരിക്കുന്നതില് തെറ്റില്ലെന്ന് വ്യക്തമാക്കി. ഇതനുസരിച്ച് ആനി രാജയുടെ പ്രസ്താവനയില് പിശകില്ലെന്ന് രാജയുടെ നേതൃത്വത്തിലെ സെന്ട്രല് സെക്രേട്ടറിയറ്റ് വ്യക്തമാക്കി. നിര്വാഹക സമിതി അവസാനിക്കുന്നതിനു തൊട്ടുമുമ്ബ് ആനി രാജയുടെ കത്തില് നിലപാട് വ്യക്തമാക്കണമെന്ന് കാനം പറഞ്ഞു. ഇേതാടെ, ആനി രാജ തെന്റ നിലപാട് വിശദീകരിക്കാന് അവസരം ആവശ്യപ്പെട്ടു. ഇതോടെ, വിഷയം അജണ്ടയിലില്ലെന്നും ചര്ച്ചയില്ലെന്നും പറഞ്ഞ് കേന്ദ്രനേതൃത്വം സംസ്ഥാന നേതൃത്വത്തെ വെട്ടി. ഒന്നാം പിണറായി സര്ക്കാറില് പൊലീസ് അതിക്രമങ്ങളില് വിമര്ശനമുന്നയിച്ചിരുന്ന സംസ്ഥാന നേതൃത്വം തുടര്ഭരണത്തില് പുലര്ത്തുന്ന മൗനത്തില് കേന്ദ്ര നേതൃത്വത്തില് പലര്ക്കും അതൃപ്തിയുണ്ട്. സംസ്ഥാന മഹിള ഫെഡറേഷനടക്കം യുവജന സംഘടനകള് പുലര്ത്തുന്ന മൗനത്തിനുള്ള മറുപടി കൂടിയാണ് രാജയുടെ വിശദീകരണമെന്നാണ് വിലയിരുത്തല്.